*****

ΚΑΝΟΝΙΣΜΟΣ (ΕΟΚ) αριθ. 3207/88 ΤΟΥ ΣΥΜΒΟΥΛΙΟΥ

της 17ης Οκτωβρίου 1988

περί τροποποιήσεως του κανονισμού (ΕΟΚ) αριθ. 2771/75 για την κοινή οργάνωση αγοράς στον τομέα των αυγών

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 42 και 43,

την πρόταση της Επιτροπής,

τη γνώμη του Ευρωπαϊκού Κοινοβουλίου (1),

τη γνώμη της Οικονομικής και Κοινωνικής Επιτροπής (2),

Εκτιμώντας:

ότι η Κοινότητα είναι συμβαλλόμενο μέρος στη σύμβαση για το εναρμονισμένο σύστημα περιγραφής και κωδικοποίησης των εμπορευμάτων, που εφεξής καλείται «εναρμονισμένο σύστημα», η οποία αντικαθιστά τη σύμβαση της 15ης Δεκεμβρίου 1950 περί της ονοματολογίας για την κατάταξη των εμπορευμάτων στα τελωνειακά δασμολόγια·

ότι με τον κανονισμό (ΕΟΚ) αριθ. 2658/87 (3) καθιερώθηκε, από την 1η Ιανουαρίου 1988 η συνδυασμένη ονοματολογία των εμπορευμάτων που ανταποκρίνεται ταυτόχρονα στις απαιτήσεις του κοινού δασμολογίου και των στατιστικών του εξωτερικού εμπορίου της Κοινότητας·

ότι, θα πρέπει, κατά συνέπεια, να διατυπωθούν οι περιγραφές των εμπορευμάτων και οι δασμολογικές κλάσεις που αναφέρονται στον κανονισμό (ΕΟΚ) αριθ. 2771/75 (4), όπως τροποποιήθηκε τελευταία από τον κανονισμό (ΕΟΚ) αριθ. 4000/87 της Επιτροπής (5), σύμφωνα με τους όρους της συνδυασμένης ονοματολογίας που βασίζεται στο εναρμονισμένο σύστημα·

ότι τα βρασμένα αυγά με τσόφλι και τα μορφοποιημένα προϊόντα αυγών όπως τα κυλινδρικά «μακριά αυγά» είχαν υπαχθεί σε μια διάκριση της κλάσης αριθ. 21.07 (παρασκευάσματα τροφίμων μη κατονομαζόμενα ούτε περιλαμβανόμενα αλλού) του κοινού δασμολογίου που ίσχυε μέχρι τις 31 Δεκεμβρίου 1987· ότι, ως εκ τούτου, τα εν λόγω προϊόντα δεν θεωρούνταν ως προϊόντα καλυπτόμενα από το παράρτημα ΙΙ της συνθήκης· ότι, μετά την καθιέρωση της συνδυασμένης ονοματολογίας, τα προϊόντα αυτά κατατάσσονται τώρα στους κωδικούς ΣΟ 0407 (αυγά πτηνών με το τσόφλι τους, νωπά, διατηρημένα ή βρασμένα) ή ΣΟ 0408 (αυγά πτηνών χωρίς το τσόφλι τους και κρόκοι αυγών, νωπά, αποξηραμένα, βρασμένα στο νερό ή στον ατμό, μορφοποιημένα, κατεψυγμένα ή αλλιώς διατηρημένα, έστω και με προσθήκη ζάχαρης ή άλλων γλυκαντικών)· ότι τα βρασμένα αυγά με τσόφλι και τα μορφοποιημένα προϊόντα αυγών μπορούν να χρησιμοποιούνται με τον ίδιο τρόπο ή μπορούν να αντικαθιστούν τα διατηρημένα αυγά, με τσόφλι ή χωρίς τσόφλι· ότι τα διατηρημένα αυγά περιλαμβάνονται στο εν λόγω παράρτημα ΙΙ και, ως εκ τούτου, αναφέρονται στον κανονισμό (ΕΟΚ) αριθ. 2771/75· ότι είναι εύλογο και επιθυμητό να περιληφθούν σε αυτόν και τα βρασμένα αυγά με τσόφλι και τα μορφοποιημένα προϊόντα αυγών·

ότι θα πρέπει να καταργηθεί ο κανονισμός (ΕΟΚ) αριθ. 4000/87·

ότι πολλοί κανονισμοί που αφορούν τον τομέα των αυγών πρέπει να προσαρμοστούν για να ληφθεί υπόψη η χρησιμοποίηση της νέας τεχνολογίας· ότι, βάσει του άρθρου 15 του κανονισμού (ΕΟΚ) αριθ. 2658/87, μπορούν να γίνουν μόνο οι τροποποιήσεις καθαρά τεχνικού χαρακτήρα· ότι, ως εκ τούτου, θα πρέπει να προβλεφθεί ότι όλες οι άλλες προσαρμογές γίνονται σύμφωνα με τη διαδικασία που προβλέπεται στο άρθρο 17 του κανονισμού (ΕΟΚ) αριθ. 2771/75, εφόσον οι εν λόγω προσαρμογές απαιτούνται αποκλειστικά και μόνο σαν αποτέλεσμα καθιέρωσης του εναρμονισμένου συστήματος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 2771/75 τροποποιείται ως εξής:

1. Το άρθρο 1 αντικαθίσταται από το ακόλουθο κείμενο:

«Άρθρο 1

1. Η κοινή οργάνωση αγοράς στον τομέα των αυγών διέπει τα ακόλουθα προϊόντα:

1.2 // // // Κωδικός ΣΟ

// Περιγραφή εμπορευμάτων

// // // α) 0407 00 11

0407 00 19

0407 00 30 // Αυγά πουλερικών ορνιθώνα με το τσόφλι τους, νωπά, διατηρημένα ή βρασμένα // β) 0408 11 10

0408 19 11

0408 19 19

0408 91 10

0408 99 10 // Αυγά πτηνών χωρίς το τσόφλι τους και κρόκοι αυγών, νωπά, αποξηραμένα, βρασμένα στο νερό ή στον ατμό, μορφοποιημένα, κατεψυγμένα ή αλλιώς διατηρημένα, έστω και με προσθήκη ζάχαρης ή άλλων γλυκαντικών, κατάλληλα για τη διατροφή του ανθρώπου // //

2. Κατά την έννοια του παρόντος κανονισμού, νοούνται ως:

α) «αυγά με κέλυφος» ή «αυγά με το τσόφλι τους», τα αυγά πουλερικών ορνιθώνος με κέλυφος, νωπά διατηρημένα ή βρασμένα, εκτός από τα αυγά προς επώαση που προβλέπονται στο στοιχείο β)·

β) «αυγά προς επώαση», τα αυγά πουλερικών ορνιθώνος προς επώαση·

γ) «πλήρη προϊόντα», τα αυγά πτηνών χωρίς κέλυφος έστω και με προσθήκη ζάχαρης ή άλλων γλυκαντικών ουσιών, κατάλληλα για διατροφή·

δ) «διαχωρισμένα προϊόντα», οι κρόκοι αυγών πτηνών, έστω και με προσθήκη ζάχαρης ή άλλων γλυκαντικών ουσιών, κατάλληλα για διατροφή·

ε) «τρίμηνο», η περίοδος τριών μηνών που αρχίζει την 1η Φεβρουαρίου, 1η Μαΐου, 1η Αυγούστου και την 1η Νοεμβρίου».

2. το παράρτημα Ι αντικαθίσταται από το παράρτημα του παρόντος κανονισμού.

Άρθρο 2

Ο κανονισμός (ΕΟΚ) αριθ. 4000/87 καταργείται.

Άρθρο 3

Η Επιτροπή προβαίνει, σύμφωνα με τη διαδικασία που προβλέπεται στο άρθρο 17 του κανονισμού (ΕΟΚ) αριθ. 2771/75 στις αναγκαίες τεχνικές προσαρμογές των κανονισμών του Συμβουλίου ή της Επιτροπής που αφορούν την κοινή οργάνωση των αγορών στον τομέα των αυγών και οι οποίες προκύπτουν από την εφαρμογή του άρθρου 1.

Άρθρο 4

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1988.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 17 Οκτωβρίου 1988.

Για το Συμβούλιο

Ο Πρόεδρος

Γ. ΠΟΤΤΑΚΗΣ

(1) Γνώμη που διατυπώθηκε στις 14 Οκτωβρίου 1988 (δεν έχει ακόμη δημοσιευθεί στην Επίσημη Εφημερίδα).

(2) ΕΕ αριθ. C 237 της 12. 9. 1988, σ. 42.

(3) ΕΕ αριθ. L 256 της 7. 9. 1987, σ. 1.

(4) ΕΕ αριθ. L 282 της 1. 11. 1975, σ. 49.

(5) ΕΕ αριθ. L 377 της 31. 12. 1987, σ. 42.

ΠΑΡΑΡΤΗΜΑ

«ΠΑΡΑΡΤΗΜΑ Ι

1.2 // // // Κωδικός ΣΟ

// Περιγραφή εμπορευμάτων

// // // ex 0403 // Βουτυρόγαλα, πηγμένο γάλα και πηγμένη κρέμα, γιαούρτι, κεφίρ και άλλα γάλατα και κρέμες που έχουν υποστεί ζύμωση ή έχουν καταστεί όξινα, έστω και συμπυκνωμένα ή με προσθήκη ζάχαρης ή άλλων γλυκαντικών, ή αρωματισμένα ή με προσθήκη κακάο // // // 1806 // Σοκολάτα και άλλα παρασκευάσματα διατροφής που περιέχουν κακάο // // // ex 1901 // Παράσκευάσματα διατροφής από προϊόντα των κλάσεων 0401 έως 0404, που περιέχουν σκόνη κακάο και δεν κατονομάζονται ούτε περιλαμβάνονται αλλού // // // 1902 11 10 // Ζυμαρικά εν γένει, όχι ψημένα ούτε παραγεμισμένα, ούτε αλλιώς παρασκευασμένα που περιέχουν αυγά // // // ex 1904 // Προϊόντα με βάση τα δημητριακά που λαμβάνονται με διόγκωση ή φρύξη (π.χ. καλαμπόκι σε νιφάδες (κορν-φλέικς)). Δημητριακά άλλα από το καλαμπόκι, σε κόκους, προψημένα ή αλλιώς παρασκευασμένα που περιέχουν κακάο // // // ex 1905 // Προϊόντα αρτοποιίας, ζαχαροπλαστικής ή μπισκοτοποιίας, έστω και με προσθήκη κακάο. Όστιες, κάψουλες κενές των τύπων που χρησιμοποιούνται για φάρμακα, αζυμοσφραγίδες, ξεραμένες ζύμες από αλεύρι ή άμυλο κάθε είδους σε φύλλα και παρόμοια προϊόντα: // 1905 20 // Ψωμί με καρυκεύματα // 1905 30 // Μπισκότα με προσθήκη γλυκαντικών. Γκόφρες και γκοφρέτες // 1905 40 00 // Φρυγανιές, ψωμί ψημένο και παρόμοια ψημένα προϊόντα // 1905 90 40 // // 1905 90 50 // Άλλα // 1905 90 60 // // 1905 90 90 // // // // ex 2105 00 // Παγωτά, που περιέχουν κακάο // // // ex 2208 90 // Οινοπνευματώδη ποτά που περιέχουν αυγά ή κρόκο αυγού // // // ex 3502 10 // Αυγοαλβουμίνη: // // Άλλη: // 3502 10 91 // Αποξεραμένη (σε φύλλα, λέπια, κρυστάλλους, σκόνες κλπ.) // 3502 10 99 // Άλλη» // //